joelniklaus/EU_Wikipedias huggingface dataset:
Borja Vidal

Borja Vidal Fernández Fernández (s. 25. joulukuuta 1981 Valdés, Asturia, Espanja) on espanjalais-qatarilainen käsipalloilija. Hän edustaa qatarilaista Al-Qiyadaa ja Qatarin käsipallomaajoukkuetta. Vidal on 206 senttimetriä pitkä ja painaa 123 kilogrammaa. Hän pelasi ennen koripalloa.

Käsipalloura 
Vidal aloitti käsipallon vuonna 2005. Vuodet 2005-2011 hän edusti seuroja Espanjan pääsarjassa. Vuodet 2011-2013 Vidal edusti ranskalaista HBC Nantesia. Vuonna 2013 hän siirtyi qatarilaiseen Al-Qiyadaan ja sai edustusoikeuden myös Qatarin käsipallomaajoukkueeseen, jonka riveissä Vidal saavuttikin MM-hopeaa kotikisoista tammikuussa 2015.

Koripalloura 
Vidal pelasi vuodet 1999-2005 ammattilaistasolla koripalloa. Vuodet 1999-2001 hän pelasi Espanjan pääsarjan Joventut Badalonassa. Vuodet 2003-2004 hän vietti italialaisessa Basket Napolissa.

Lähteet 
 http://opera.globalsportsmedia.com/www.cdatb.com?sport=handball&page=player&id=68425&localization_id=www

Espanjalaiset käsipalloilijat
Qatarilaiset käsipalloilijat
Espanjalaiset koripalloilijat
Vuonna 1981 syntyneet
Elävät henkilöt
Etelä-Carolinan yliopisto

Etelä-Carolinan yliopisto (University of South Carolina) on yliopisto Columbiassa, Etelä-Carolinan osavaltiossa Yhdysvalloissa. Yliopisto on perustettu vuonna 1801, ja vuonna 2014 siellä opiskeli lähes 50 000 opiskelijaa.

Etelä-Carolinan yliopistoa edustavat NCAA:n alaisessa yliopistourheilussa South Carolina Gamecocksin nimellä kulkevat joukkueet. Perinteisesti yliopistolla on ollut vahva edustus erityisesti amerikkalaisessa jalkapallossa.

Aiheesta muualla

Etelä-Carolinan yliopistot ja korkeakoulut
Super Bowl XLIII

Super Bowl XLIII oli järjestyksessään 43. Super Bowl. Se pelattiin 1. helmikuuta 2009 Raymond James Stadiumilla Tampassa. Ottelussa kohtasivat Pittsburgh Steelers ja Arizona Cardinals. Pittsburgh voitti ottelun luvuin 27–23, mikä oli joukkueen historian kuudes mestaruus.

Lähteet

Aiheesta muualla 

Super Bowl 43
Vuoden 2009 amerikkalainen jalkapallo
Super Bowl XLII

Super Bowl XLII oli järjestyksessään 42. Super Bowl. Se pelattiin Arizonan osavaltion Glendalessa 3. helmikuuta 2008. Ottelussa kohtasivat New York Giants ja New England Patriots.

New England Patriots oli pelannut runkosarjassa "täydellisen kauden" eli voittanut kaikki ottelunsa. Patriots oli selvä ennakkosuosikki otteluun ja johtikin vähämaalista ottelua pitkään, mutta viimeisellä neljänneksellä New York Giants teki kaksi maalia ja voitti ottelun luvuin 17–14.

Lähteet 

Super Bowl 42
Vuoden 2008 urheilu
Alanah Rae

Alanah Rae (s. 9. helmikuuta 1988 Freehold Borough, Yhdysvallat) on yhdysvaltalainen pornonäyttelijä. Pornonäyttelemisen hän aloitti vuonna 2008. Hän on toiminut Penthousen mallina.

Kunniamaininnat
 Urban X Awards 2012: ehdokkuus luokassa Paras pariseksikohtaus.

Lähteet

Aiheesta muualla

 

Yhdysvaltalaiset pornonäyttelijät
Vuonna 1988 syntyneet
Elävät henkilöt
Newsroom

Newsroom (The Newsroom) on  yhdysvaltalainen poliittinen draamasarja, jonka on luonut Aaron Sorkin. Newsroom alkoi HBO-kanavalla vuonna 2012 ja päättyi vuonna 2014. HBO tuotti sarjaa yhteensä kolmen tuotantokauden ja 25 jakson ajan. Sorkin käsikirjoitti sarjan kaikki jaksot joko yksin tai muiden kanssa.

Newsroom kertoo kuvitteellisen Atlantic Cable News -uutistoimiston työntekijöistä. Sarjan päähenkilö on ACN:n uutisohjelman News Nightin ankkuri Will McAvoy (Jeff Daniels). Sarjan alussa uutistoimiston toimitusjohtaja Charlie Skinner (Sam Waterston) palkkaa Willin entisen tyttöystävän MacKenzie McHalen (Emily Mortimer) News Nightin vastaavaksi tuottajaksi, ja he alkavat yhdessä muun uutistoimiston väen kanssa muokkaamaan ohjelmaa entistä paremmaksi.

Suomessa Yle TV1 esitti sarjan vuosina 2013–2016.

Tuotanto
Yhdysvaltalainen tuotantoyhtiö HBO tilasi sarjan pilottijakson tammikuussa 2011 nimellä More as This Story Develops. Sorkinin käsikirjoittaman elokuvan The Social Networkin tuottaja Scott Rudin ryhtyi sarjan vastaavaksi tuottajaksi. Kesäkuuhun mennessä Jeff Daniels, Emily Mortimer, Sam Waterston, Olivia Munn, Alison Pill ja Dev Patel oli valittu näyttelijöiksi, ja Greg Mottola oli valittu pilottijakson ohjaajaksi.

HBO tilasi sen ensimmäisen kymmenjaksoisen tuotantokauden syyskuussa 2011, jonka esittämisajankohdaksi valittiin vuoden 2012 kesä. The Newsroomin ensimmäinen jakso esitettiin 24. kesäkuuta 2012. Sarjasta tilattiin toinen kausi toisen jakson esittämisen jälkeen 2. heinäkuuta 2012.

Rooleissa

Päärooleissa

Sivurooleissa

Juoni
Atlantic Cable News -kaapelikanavan uutisohjelman News Nightin ankkuri Will McAvoy palaa lomaltaan uutistoimistolle ja saa tietää, että puolet hänen tuotantoryhmästään on siirtynyt kilpailevaan uutisohjelmaan vastaavan tuottajan Don Keeferin johdolla. ACN:n toimitusjohtaja Charlie Skinner on valinnut ohjelman uudeksi vastaavaksi tuottajaksi Willin entisen tyttöystävän MacKenzie McHalen, joka on alansa paras. Charlien ja MacKenzien johdolla Will ja hänen tiiminsä, johon kuuluvat muun muassa MacKenzien mukana tullut tuottaja Jim Harper, nuori aloitteleva tuottaja Maggie Jordan, sosiaalisen median asiantuntija Neal Sampat ja ekonomisti Sloan Sabbith, alkavat muokata uutisohjelmaa entistä paremmaksi.

Tuotantokaudet

Lähteet

Yhdysvaltalaiset draamasarjat
2010-luvun televisiosarjat
HBO:n televisio-ohjelmat
Matthew Healy

Matthew Timothy ”Matty” Healy (s. 8. huhtikuuta 1989) on englantilainen muusikko, joka tunnetaan parhaiten indie rockia soittavan The 1975 -yhtyeen laulaja-kitaristina.

Englantilaiset rocklaulajat
Englantilaiset kitaristit
Vuonna 1989 syntyneet
Elävät henkilöt
Francesca Lindh

Francesca Sigrid Rosina Lindh (o.s. Mascitti; s. 3. elokuuta 1931 Anversa degli Abruzzi, Italia) on italialaissyntyinen suomalainen keramiikkataiteilija. Hänen tuotantoonsa kuuluu keraamisia käyttö- ja koriste-esineitä, esimerkiksi seinälaattoja, joiden muodot ovat tyyliltään arkaaisia. Lindh työskenteli Arabialla 43 vuotta (1955–1989). Hän on pitänyt lukuisia näyttelyitä Suomessa ja ulkomailla.

Francesca Lindhin vanhemmat olivat suomalainen taiteilija Karin Slotte ja italialainen lääkäri Francesco Mascitti. Lindhin puoliso vuodesta 1953 oli keramiikkataiteilija Richard Lindh, ja he erosivat vuonna 1976. Heillä on kaksi lasta, Marica (s. 1956) ja sisustusarkkitehti Marco (s. 1958). Lindhillä ja hänen tyttärellään on yhteinen ateljee Porvoossa.

Tunnustuksia
Suomen Valkoisen Ruusun I luokan ritarimerkki

Lähteet

Aiheesta muualla
 Designed-in-Finland
 

Suomalaiset muotoilijat
Vuonna 1931 syntyneet
Elävät henkilöt
Talviuniversiadit 2015

Talviuniversiadit 2013, järjestyksessään 27. talviuniversiadit, järjestettiin Granadassa Espanjassa ja Štrbské Plesossa / Osrbliessa Slovakiassa 24.1.–14.2.2015. Kisoissa oli mukana 1 544 opiskelijaurheilijaa 43 eri maasta. Talviuniversiadeissa oli 68 urheilutapahtumaa 11 eri lajissa.

Valintaprosessi
Kansainvälinen opiskelijaurheiluliitto (FISU) ilmoitti 14.3.2009 isäntäkaupungiksi Granadan, koska se oli ainut hakija.

25.6.2014 FISU ilmoitti, että Slovakia on yhteistyö-isäntä vuoden 2015 talviuniversiadeissa. FISU hyväksyi pohjoismaisten hiihtolajien ja ampumahiihdon siirtämisen Slovakiaan, koska Granadan järjestelytoimikunta ei pystynyt isännöimään näitä lajeja.

Lajit
Pohjoismaiset hiihtolajit kilpailtiin Štrbské Plesossa, ampumahiihto Osrbliessa ja loput lajit Granadassa. Kisoissa käytiin 68 eri urheilutapahtumaa 11 eri lajissa. Suluissa tapahtumien määrä lajikohtaisesti.

Granada
 Alppihiihto (10)
 Curling (2)
 Freestylehiihto (8)
 Jääkiekko (2)
 Kaukalopikaluistelu (8)
 Lumilautailu (8)
 Taitoluistelu (4)

Štrbské Pleso
 Pohjoismaiset hiihtolajit (17)
 Maastohiihto (9)
 Mäkihyppy (5)
 Yhdistetty (3)

Osrblie
 Ampumahiihto (9)

Kilpailupaikat
Kilpailutapahtumat järjestettiin kolmella eri alueella; Grandassa Espanjassa, Štrbské Plesossa ja Osrbliessa Slovakiassa.

Granada
Palacio de Exposiciones y Congresos de Granada — avajaisseremonia
Palacio Municipal de Deportes de Granada — miesten jääkiekko ja päättäjäisseremonia
Pabellón de Mulhacen — naisten jääkiekko
Pabellón de Universiada — curling
Universiade Igloo — taito- ja kaukalopikaluistelu
Sierra Nevada Ski Resort
Universiada — alppihiihto
Parque Sulayr — freestylehiihto ja lumilautailu

Štrbské Pleso
Štrbské Pleso — maastohiihto, avajais- ja päättäjäisseremoniat
MS 1970
MS 1970 B — mäkihyppy ja yhdistetty

Osrblie
Biatlonový areál v Osrblí — ampumahiihto

Osallistujamaat
Seuraavat joukkueet osallistuivat talviuniversiadeihin. Suluissa urheilijoiden määrä joukkueessa.

Aasia
  (86)
  (2)
  (97)
  (89)
  (94)
  (4)
  (6)
  (1)

Afrikka
  (1)

Eurooppa
  (6)
  (9)
  (3)
  (4)
  (78)
  (6)
  (15)
  (39)
  (37)
  (4)
  (7)
  (6)
  (33)
  (72)

  (60)
  (42)
  (20)
  (2)
  (56)
  (17)
  (33)
  (51)
  (71)
  (24)
  (51)
  (4)
  (15)
  (178)
  (6)

Pohjois-Amerikka
  (82)
  (2)
  (117)

Oseania
  (13)
  (1)

Mitalitaulukko
Maiden järjestys on ensin kultamitalien määrän mukaan, sitten hopeamitalien ja lopuksi pronssimitalien määrän mukaan. Jos tuon jälkeen maiden mitalimäärä on sama, maat ovat jaetulla sijalla aakkosjärjestyksessä.

Lähteet
 http://www.granada2015.org/en/ 
 http://www.tatry2015.sk/

Viitteet 

Talviuniversiadit
Vuoden 2015 urheilu
Granadan urheilu
Slovakian urheilu
Dubravka Rakic

Dubravka Rakic (s. 31. joulukuuta 1985) on serbialainen lentopalloilija, joka on edustanut salolaista LP Viestiä vuodesta 2011. Hänen kasvattajaseuransa on Radnik. Vuonna 2014 avioitunut Dubravka on omaa sukuaan Stojanovic.

Rakic debytoi Suomen Mestaruusliigassa kaudella 2011–2012. Hän pelaa LP Viestissä ja Mestaruusliigassa nyt viidettä perättäistä kautta.

Rakic on voittanut kaikilla neljällä pelaamallaan kaudella SM-kultaa (2012, 2013, 2014 ja 2015). Hän oon ollut kahdesti voittamassa Suomen Cupia (2011 ja 2014), minkä lisäksi hänellä on Suomen Cupin hopeaa vuosilta 2012 ja 2013.

Mestaruusliigan tähdistöön Rakic on valittu 2012 ja 2014. Kauden parhaaksi liigapelaajaksi hänet äänestettiin 2014. Kuukauden pelaajaksi Mestaruusliigassa Rakic on valittu kolme kertaa: marraskuu 2011, helmikuu 2013 ja marraskuu 2015. Kuukauden tähdistöön valintoja on tullut peräti 14.

Mestaruusliigassa

Runkosarjassa

Pudotuspeleissä 

Serbialaiset lentopalloilijat
Elävät henkilöt
Vuonna 1985 syntyneet
Strong

Strong voi tarkoittaa:

Paikkoja
Strong, Ontario, Kanada
Strong, Arkansas, Yhdysvallat
Strong, Kansas, Yhdysvallat
Strong City, Kansas, Yhdysvallat
Strong, Maine, Yhdysvallat
Strong, joki Yhdysvalloissa
Mount Strong, vuori Antarktiksella

Nimenä
Anna Louise Strong (1885–1970), yhdysvaltalainen journalisti
Barrett Strong (s. 1941), yhdysvaltalainen laulaja ja lauluntekijä
Brenda Strong (s. 1960), yhdysvaltalainen näyttelijä
Danny Strong (s. 1974), yhdysvaltalainen näyttelijä
Mark Strong (s. 1963), englantilainen näyttelijä
Philip Strong Humphrey (s. 1926), yhdysvaltalainen lintutieteilijä
Rider Strong (s. 1979), yhdysvaltalainen näyttelijä
Samantha Strong (s. 1967), yhdysvaltalainen pornonäyttelijä
Tara Strong (s. 1973), kanadalainen ääninäyttelijä

Muuta
Strong, Soma Manucharin kappale
Strong, Anette Olzonin albumi vuodelta 2021.
Fry (kylä)

Fry (; myös Fri) eli Kásos (Κάσος) on Kreikan kylä, joka sijaitsee Kásoksen saarella. Se kuuluu hallinnollisesti Kásoksen kuntaan, Kárpathoksen alueyksikköön ja Etelä-Egean saarten alueeseen. Kylän väkiluku on 357 (vuonna 2011). Fry on Kásoksen saaren pääkylä ja Kásoksen kunnan kuntakeskus.

Fry sijaitsee Kásoksen saaren pohjoisrannikolla. Se on saaren pääsatama. Kásoksen lentoasema sijaitsee rannikolla kylän länsipuolella. Aivan Fryn kaakkoispuolella sijaitsee Panagían kylä, lounaispuolella Agía Marínan kylä.

Antiikin aikana kylän paikka toimi alun perin saaren poliksen eli kaupunkivaltion Kasoksen satamana ja myöhemmin ilmeisesti sen kaupunkikeskuksen paikkana.

Lähteet 

Etelä-Egean saarten kylät
Kásos
Mýkonos (kaupunki)

Mýkonos (; myös Míkonos) eli Chóra (Χώρα) on Kreikan kaupunki, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kaupungin väkiluku on 3 783 (vuonna 2011). Mýkonoksen kaupunki on Mýkonoksen saaren pääkaupunki ja Mýkonoksen kunnan kuntakeskus.

Mýkonoksen kaupunki sijaitsee Mýkonoksen saaren länsirannikolla luonnonsatamalahden ympärillä. Se on saaren suurin asutus ja pääsatama. Antiikin aikana kaupungin paikalla sijaitsi saaren poliksen eli kaupunkivaltion Mykonoksen kaupunkikeskus.

Kaupungin nähtävyyksiin kuuluvat muun muassa tyypillistä kykladista arkkitehtuuria edustavat Panagía Paraportianín kirkko sekä vanhat tuulimyllyt. Kaupungin rannalla sijaitsee ”Pikku-Venetsiaksi” kutsuttu alue, jonka talot on rakennettu aivan kiinni mereen venetsialaiseen tapaan. Kukkulalla on venetsialaisaikainen linna. Kaupungin nähtävyyksiin kuuluvat myös muun muassa Mýkonoksen arkeologinen museo ja Egeanmeren merenkulkumuseo.

Mýkonos muodostaa myös laajemman kaupunkiyhdyskunnan (Δημοτική Κοινότητα Μυκονίων, Dimotikí Koinótita Mykoníon), johon kuuluvat varsinaisen Mýkonoksen kaupungin lisäksi kylät Ágios Ioánnis Diakóftis, Ágios Stéfanos, Fáros Armenistís, Klouvás, Ornós, Platýs Gialós, Plintrí, Psarroú ja Toúrlos, sekä saaret Báos eli Ágios Geórgios, Delos (Dílos), Kávouras, Marmaronísi, Prasonísian saaret (Krommýdi, Práso ja Sfontíli) sekä Ríneia. Koko yhdyskunnan väkiluku on 8 397.

Mýkonoksen lentoasema sijaitsee aivan kaupungin kaakkoispuolella.

Lähteet
Yuezhit

Yuezhit oli indoeurooppalainen nomadiryhmä, joka eli Keski-Kiinassa Han-dynastian alkaessa noin 200–100 eaa. Heitä kutsuttiin nimellä Da Yuezhi. Heidän vihollisiaan olivat Xiongnut, jotka kukistivat Yuezhin sotajoukot 202 eaa. Tämän johdosta Yuezhit pakenivat länteen. Xiongnut kukistivat Yuezhin armeijan myös 177 eaa., jolloin osa Yuezhi-heimosta joutui Xiongnu-valtakunnan alaisuuteen. Osa Yuezhi-heimosta muutti Xiongnujen uhan takia vielä kauemmaksi länteen ja samalla he itse hyökkäsivät skyyttejä (sakat) vastaan. He etenivät Baktriaan ja Sogdianaan saakka vallaten Kreikkalais-baktrialaisen kuningaskunnan. Tällöin he perustivat Kušana-valtakunnan. Myöhemmin myös Intialais-kreikkalainen kuningaskunta joutui Kušana-valtakunnan alaisuuteen.

Lähteet

Aiheesta muualla 
 http://fi.clearharmony.net/articles/a6756-Zhang-Qiang-Silkkitien-edellakavija.html

Kiinan historia
Keski-Aasian historia
Academia Sinica

Academia Sinica () on yksi Taiwanin johtavista akatemioista. Sen päämaja sijaitsee maan pääkaupunki Taipeissa.

Historia 

Academia Sinica perustettiin Kiinan tasavallan aikana vuonna 1928 Nanjingin kaupungissa. Kansallismieliset siirtyivät Taiwaniin kommunistien ottaessa vallan Kiinan mannermaalla sisällissodan seurauksena vuonna 1949. Academia Sinica siirtyi heidän mukanaan ja aloitti toimintansa uudelleen Taipeissa. Akatemian toiminta kasvoi ensin hitaasti budjettivaikeuksien ja poliittisen epävakauden takia. Kasvu alkoi, kun akatemiaan investoitiin enemmän etenkin entisen rehtori Yuan-Tseh Leen virkakaudella. Nykyisenä presidenttinä toimii James C. Liao. Hänet valittiin tehtävään vuonna 2016..

Toiminta 

Hallinnollisesti Academia Sinica on Taiwanin presidentinkanslian alaisuudessa, mutta se on muuten pitkälti itsenäinen tutkimustyön tekemisessä. Akatemian viralliset tavoitteet ovat tehdä akateemista tutkimusta luonnontieteissä, humanistisissa tieteissä ja yhteiskuntatieteissä, sekä ohjeistaa ja tukea akateemisen tason nousua Taiwanissa.

Academia Sinicaan kuuluu 269 akateemikkoa ja 2 054 opiskelijaa, joista noin puolet suorittaa tohtorintutkintoa. Akateemikko on puolestaan myönnetty arvonimi, joka ei edellytä varsinaisia yhteyksiä akatemiaan. Academia Sinica julkaisee joitakin tieteellisiä julkaisuja, kuten Zoological Studies ja Statistica Sinica.

Lähteet

Aiheesta muualla

Academia Sinican nettisivut

Tiedeakatemiat
Taiwanin koulutus
Valérie Grenier

Valérie Grenier (s. 30. lokakuuta 1996) on kanadalainen alppihiihtäjä, joka edustaa Mont Tremblantia.

Alppihiihdon maailmancupissa Grenier kilpaili ensimmäisen kerran Lake Louisen supersuurpujottelussa joulukuussa 2014 sijoittuen 32:nneksi. Ensimmäiset maailmancupin pisteensä hän saavutti tammikuussa 2015 oltuaan 13:s Sankt Moritzin supersuurpujottelussa. Se on edelleen hänen paras maailmancupsijansa (tilanne 28.3.2018).

Grenier saavutti nuorten MM-kilpailuissa kultaa syöksylaskussa ja hopeaa supersuurpujottelussa 2016 sekä pronssia suurpujottelussa 2015. Vailin / Beaver Creekin MM-kilpailuissa 2015 Grenier sijoittui supersuurpujottelussa 19:nneksi. Sankt Moritzin MM-kilpailuissa 2017 hän oli alppiyhdistetyssä yhdestoista. Pyeongchangin olympialaisissa 2018 hän sijoittui yhdistetyssä kuudenneksi.

Lähteet 

Kanadalaiset alppihiihtäjät
Vuonna 1996 syntyneet
Elävät henkilöt
Venäjän ePrix 2015

Venäjän ePrix 2015 eli 2015 Moscow ePrix oli Formula E -sarjan kauden 2014–2015 yhdeksäs osakilpailu. Kilpailu ajettiin 6. kesäkuuta Moskovan Kremlin alueella Moskovassa, Venäjällä. Kilpailun voitti Nelson Piquet Radalla kilpailtiin ensimmäistä ja toistaiseksi viimeistä kertaa, koska kisajärjestäjien kanssa ei päästy sopuun katujen sulkemisesta kilpailun ajaksi.

Aika-ajot 
Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika. Jean-Eric Vergne ajoi paalupaikalle.

Muuta 
Justin Wilsonin debyyttikilpailu Formula E -sarjassa Andretilla.
Antonio García teki paluun sarjaan China Racing -tallissa korvaten Charles Picin.

Sijoitukset kilpailun jälkeen 
Kuljettajien pisteet

Valmistajien pisteet

 Huom!: Vain viiden parhaan sijoitukset sisällytetty.

Lähteet

Venäjän ePrix
Osakilpailut Formula E -kaudella 2014–2015
Maria Therese Tviberg

Maria Therese Tviberg (s. 7. huhtikuuta 1994) on norjalainen alppihiihtäjä.

Nuorten MM-kilpailuissa Tviberg saavutti hopeaa alppiyhdistetyssä 2013 ja syöksylaskussa 2015. Vailin / Beaver Creekin MM-kilpailuissa 2015 Tviberg sijoittui supersuurpujottelussa 25:nneksi ja syöksylaskussa 27:nneksi. Sankt Moritzin MM-kilpailuissa 2017 hän oli alppiyhdistetyssä 14:s sekä supersuurpujottelussa ja syöksylaskussa 25:s. Pekingin olympialaisissa 2022 hän saavutti joukkuekilpailussa pronssia ja sijoittui suurpujottelussa 12:nneksi.

Alppihiihdon maailmancupissa Tviberg kilpaili ensimmäisen kerran Sankt Moritzn syöksylaskussa tammikuussa 2015 sijoittuen 16:nneksi. Kymmenen parhaan joukkoon hän sijoittui ensimmäisen kerran oltuaan kymmenes Crans-Montanan alppiyhdistetyssä helmikuussa 2017. Parhaimmillaan hän on sijoittunut viidenneksi Söldenin suurpujottelussa lokakuussa 2021.

Lähteet 

Norjalaiset alppihiihtäjät
Norjalaiset olympiamitalistit
Vuonna 1994 syntyneet
Elävät henkilöt
Leona Popović

Leona Popović (s. 13. marraskuuta 1997) on kroatialainen alppihiihtäjä, joka edustaa SK Rijekaa.

Euroopan nuorten olympiafestivaaleilla tammikuussa 2015 Popović saavutti kultaa pujottelussa. Vailin / Beaver Creekin MM-kilpailuissa 2015 Popović sijoittui pujottelussa 27:nneksi, supersuurpujottelussa 30:nneksi, syöksylaskussa 36:nneksi ja suurpujottelussa 37:nneksi. St. Moritzin MM-kilpailuissa 2017 hän oli joukkuekilpailussa yhdeksäs. Pyeongchangin olympialaisissa 2018 hänen suurpujottelusuorituksensa päättyi keskeytykseen ensimmäisellä kierroksella. Cortina d'Ampezzon MM-kilpailuissa 2021 hän oli pujottelussa 21:s ja suurpujottelussa 25:s. Pekingin olympialaisissa 2022 hän sijoittui pujottelussa 23:nneksi.

Alppihiihdon maailmancupissa Popović kilpaili ensimmäisen kerran Zagrebin pujottelussa tammikuussa 2015. Ensimmäiset maailmancupin pisteensä hän saavutti helmikuussa 2017 oltuaan Crans Montanan alppiyhdistetyssä 18:s. Kymmenen parhaan joukkoon hän sijoittui ensimmäisen kerran oltuaan seitsemäs Zagrebin pujottelussa tammikuussa 2022. Parhaimmillaan hän on sijoittunut kuudenneksi Schladmingin pujottelussa niin ikään tammikuussa 2022.

Lähteet 

Kroatialaiset alppihiihtäjät
Vuonna 1997 syntyneet
Elävät henkilöt
Queen (elokuva)

Queen on vuonna 2014 ensi-iltansa saanut intialainen hindinkielinen draamakomediaelokuva, jonka on ohjannut Vishal Bhardwaj ja tuottanut Anurag Kashyap ja Vikramaditya Motwane. Pääroolia näyttelee Kangana Ranaut ja sivurooleja näyttelevät Rajkummar Rao ja Lisa Haydon. Elokuvassa epävarma delhiläistyttö Rani lähtee yksin häämatkalleen Pariisiin ja Amsterdamiin sulhasensa peruttua häät.

Queen sai ensi-iltansa 7. maaliskuuta 2014, ja keräsi ylistystä kriitikoilta erityisesti Ranautin roolisuorituksen vuoksi. Se oli myös kaupallinen menestys. Elokuva voitti kuusi Filmfare Awards -palkintoa, muun muassa parhaasta elokuvasta, ohjauksesta ja naispääosasta.

Näyttelijät

Soundtrack

Lähteet

Aiheesta muualla 

 Virallinen sivusto 
 
 

Vuoden 2014 intialaiset elokuvat
Intialaiset draamakomediaelokuvat
Hindinkieliset elokuvat
Voitto tai Valhalla

Voitto vai Valhalla on suomalaisen black metal -yhtye Goatmoonin viides studioalbumi. Se julkaistiin 7. syyskuuta 2014 levymerkillä Werewolf Records.

Kappaleet

Kokoonpano 
 BlackGoat – akustinen kitara, laulu
 Stormheit – bassokitara

Aiheesta muualla 
 

Vuoden 2014 albumit
Goatmoonin albumit
Lappisenjärvi

Lappisenjärvi on järvi Kauhavan Kortesjärvellä Lappajärven kunnan rajalla. Sen rantaviivan pituus on 3,9 km ja pinta-ala 77,1 hehtaaria. Siihen on istutettu kuhaa, siikaa sekä planktonsiikaa.

Lähteet 

Kauhavan järvet
Kortesjärvi
Tampereen Eteläinen seurakunta

Tampereen Eteläinen seurakunta on yksi Tampereen seurakunnista. Seurakunta on perustettu vuonna 2014 ja siinä on noin 33 500 jäsentä. Eteläisen seurakunnan alueella on kolme kirkkoa: Hervannan kirkko, Härmälän kirkko ja Viinikan kirkko, joista Hervannan kirkko on pääkirkko. Vt. kirkkoherrana toimii Ari Rantavaara.  Tampereen Eteläinen seurakunta kuuluu Tampereen evankelis-luterilaiseen seurakuntayhtymään ja Tampereen tuomiorovastikuntaan.

Historiaa 
Tampereen Eteläinen seurakunta perustettiin 7. tammikuuta 2014, kun Hervannan seurakunta, Härmälän seurakunta ja Viinikan seurakunta lakkautettiin ja niiden muodostamalle alueelle muodostettiin uusi Tampereen Eteläinen seurakunta.

Kirkot

Hervannan kirkko 
Hervannan kirkko sijaitsee keskeisellä paikalla nk. Hervannan keskusakselissa. Alue on arkkitehtien Reima ja Raili Pietilän suunnittelema. Julkisivussa on käytetty punatiiltä ja kaarevia muotoja. Vierekkäin sijaitsevat Hervannan vapaa-aikakeskus, toimintakeskus, liikekeskus ja kirkko muodostavat yhtenäisen kokonaisuuden. Hervannan seurakunta perustettiin vuonna 1980.. Hervannan kirkko rakennettiin vuonna 1979.

Hervannassa on toteutettu kansallisestikin merkittäviä ja ennakkoluulottomia pioneerihankkeita 1980-luvulla kaupungin ja seurakunnan toimintana. Nuorille oli tarjolla seurakunnan ylläpitämä ennaltaehkäisevä Poikkeustila-kokeilu. Kirkkosalin takaosassa oli nuorisotilaksi nuorten omaan makuun sisustettu huone. Poikkeustila-niminen paikka avattiin 80-luvulla ennakkoluulottamasti kirkkoon punk-rock-kauden kukoistaessa.

Härmälän kirkko 

Härmälän kirkko rakennettiin vuonna 1953 omakotitaloalueen keskelle lähelle vanhaa lentokenttää. Alun perin se toimi seurakunnan pääkirkkona. Kirkko rakennettiin vuonna 1949 pappila- ja seurakuntataloksi, vasta vuonna 1972 tehtiin kirkkosali. Rakennuksen ovat suunnitelleet Elma ja Erik Lindroos.

Viinikan kirkko 
Viinikan kirkko sijaitsee Tampereella Viinikan kaupunginosassa. Kirkolla on korkea 50-metrinen torni. Kirkon on suunnitellut Yrjö Waskinen ja se vihittiin käyttöön vuonna 1932. Kirkko on suojelukohde.

Lähteet

Aiheesta muualla 
 Eteläisen seurakunnan verkkosivut

Tampereen evankelis-luterilaiset seurakunnat
Hervanta
Kabulin yliopisto

Kabulin yliopisto on Kabulissa Afganistanissa toimiva yliopisto. Yliopisto on perustettu vuonna 1930. Se on isoin ja vanhin Afganistanissa toimiva korkeakoulu.  Yliopistossa on 15 tiedekuntaa.

Vuonna 2020 yliopistossa tapahtui aseellinen välikohtaus, jonka seurauksena 19 ihmistä on kuollut ja 22 haavoittunut. Terrorijärjestö Isis ilmoitti tehneensä iskun.

Lähteet

Aiheesta muualla 

 Viralliset kotisivut

Afganistan
Korkeakoulut
Kabulin rakennukset ja rakennelmat
Aino Linnamaa

Aino Linnamaa (s. 15. kesäkuuta 1993) on suomalainen entinen lentopalloilija, joka edusti salolaista LP Viestiä. Hänen kasvattajaseura on Team Tawast-Volley Hämeenlinnassa. Liigauran Linnamaa aloitti LiigaEuran paidassa lokakuussa 2013 HPK:ta vastaan pelatussa vieraspelissä. LiigaEurassa pelejä kertyi avauskaudella vain kaksi pääosan kaudesta kuluessa kasvattajaseura TTV:n paidassa. LP Viestiin Linnamaa siirtyi kaudeksi 2014-2015. Suomen Cupin hän oli voittamassa 2014 ja Suomen mestaruuden 2015. Pelipaikaltaan Linnamaa on libero.

Vuodesta 2018 lähtien Aino Linnamaa on siirtynyt painonnoston pariin ja noussut kahdessa vuodessa kotimaiseen kärkeen, sekä aloittanut kansainvälisen uran Suomen maajoukkueessa.

Lähteet 

Suomalaiset lentopalloilijat
Suomalaiset painonnostajat
Elävät henkilöt
Vuonna 1993 syntyneet
Lurpak

Lurpak on tanskalainen yritys, joka myy voita. Yhtiön omistaa Arla Foods. Lurpakia myydään 95 eri maassa ympäri maailmaa, ja se tunnetaan parhaiten omalaatuisesta hopeanvärisestä pakkauksestaan.

Lurpakin perusti joukko maidontuottajia vuonna 1901. Sen logossa on kuvattuna muinaisskandinaavinen puhallinsoitin lur, josta tulee myös Lurpakin nimen ensimmäinen tavu.

Tuotteet 
Lurpakilla on markkinoilla tällä hetkellä kahdeksan tuotetta, jotka ovat:

Lurpak Slightly Salted Butter
Lurpak Unsalted Butter
Lurpak with Crushed Garlic
Lurpak Spreadable Slightly Salted
Lurpak Spreadable Unsalted
Lurpak Lighter Spreadable Slightly Salted
Lurpak Lighter Spreadable Unsalted
Lurpak Lighter Spreadable With Olive Oil

Lähteet 

Ravintorasvat
Tanskalaiset yritykset
Reino Lindroos

Reino Markus Lindroos (6. marraskuuta 1913 Vaasa – 12. kesäkuuta 1990 Helsinki) oli suomalainen juristi ja varatuomari. Hän oli Tampereen kaupunginsihteeri 1955–1965, apulaisoikeuskansleri 1965–1971, oikeusministeriön kansliapäällikkö 1971 ja valtioneuvoston kanslian kansliapäällikkö 1971–1976.

Lindroos oli Suur-Helsingin Osuuspankin johtokunnan jäsen vuodesta 1968 ja puheenjohtaja vuodesta 1974. Hän kuului Tampereen Teatterin johtokuntaan ja oli Helsingissä Intimiteatterin johtokunnan puheenjohtaja. Hän oli presidentin valitsijamiehenä vuoden 1962 vaaleissa.

Lähteet 

Suomalaiset juristit
Suomalaiset kansliapäälliköt
Vuonna 1913 syntyneet
Vuonna 1990 kuolleet
Laird (täsmennyssivu)

Lair voi tarkoittaa:

Laird, skotlantilainen arvonimi
16192 Laird, asteroidi
Laird, kunta Kanadan Ontariossa
Laird, kunta Kanadan Saskatchewanissa
Laird, kunta Yhdysvaltojen Michiganissa
Laird, kunta Yhdysvaltojen Nebraskassa
Laird, sukunimenä:
 Melvin Laird (1922–2016), yhdysvaltalainen republikaanipoliitikko
 Nick Laird (s. 1975), pohjoisirlantilainen kirjailija ja runoilija
 Peter Laird (s. 1954), yhdysvaltalainen sarjakuvantekijä
 Rick Laird (1941–2021), irlantilainen basisti
 William Lard (1780–1841), skotlantilainen laivanrakentaja, Cammell Laird -yhtiön perustaja.
Hu Die

Hu Die (, 1907-1989) oli kiinalainen 1900-luvun alkupuolella uransa tehnyt näyttelijä. Hän oli mykkäelokuvan ja varhaisen äänielokuvan ajan ehkäpä tunnetuin näyttelijätär kiinassa. Hu Die teki elokuvia kunnes hän jäi eläkkeelle 1960-luvulla ja asettui Kanadaan.

Elämäkerta
Hu Dien alkuperäinen nimi oli Hu Ruihua, Die oli perhosta tarkoittanut salanimi, jollaisia näyttelijät käyttivät tuona aikana usein. Hänen isänsä ori korkea-arvoinen rautatietullivirkailija ja perhe muutti usein kotikaupungistaan Shanghaista muualle. Hu oppi tätä kautta puhumaan useita kiinan kielen murteista. Hu Die liittyi Zhonghuan elokuva-aketmiaan vuonna 1924 ja esiintyi ensimmäisessä elokuvassaan Victory seuraavana vuonna. Tällä uransa alkuajalla hän esitti sekaisin nykyaikaisia rooleja, kuten vaimoa ja elokuvatähteä, sekä myyttisiä tai historiallisia hahmoja kuten Meng Jiangnüa ja Zhu Yingtaita. Vuonna 1928 hän solmi sopimuksen Mingxing-elokuvayhtiön kanssa.

Vuonna 1931 Hu Dien näytteli Shanghain elokuvateollisuuden ensimmäisessä osittain äänellisessä elokuvassa The Singing Girl Red Peony. 1934 hän esitti puolestaan kaksosien roolia elokuvassa Twin Sisters, jota on pidetty hänen parhaana roolisuorituksenaan. Vuotta aiemmin vuonna 1933 hän oli saanut Oscaria hieman vastaavan tittelin elokuvakuningatar (ying hou), jonka valitsivat tuolloin suositun Mingxing Daily-lehden lukijat. Äänestyksessä Hu Die voitti kilpailijansa, Lianhua-elokuvayhtiön päätähden Ruan Lingyun. Vuonna 1935 Hu Die otti osaa Moskovan ja Berlinin kansainvälisille elokuvafestivaaleille edustaen kiinalaista elokuvateollisuutta.

Vuonna 1937 Hu Die pakeni Kiinan–Japanin sotaa Hongkongiin. 1940-luvun alkupuolella hänellä oli suhde Kiinan salaisen palvelun johtajiin kuuluneen Dai Lin kanssa ja suhde päättyi tämän kuoltua 1946. Ennen tätä Hu Die joutui pakenemaan Hongkongistakin Japanilaisten vallatessa alueen ja hän asettui Chongqingin kaupunkiin. Sodan jälkeen Hu Die jatkoi näyttelemistä 1960-luvulle saakka pyörittäen lyhyen aikaa myös omaa elokuvayhtiötään. Hän jäi eläkkeelle vuonna 1967 ja asettui Kanadaan. Hän kuoli vuonna 1989. Uransa aikana hän esitti rooleja yli yhdeksässäkymmenessä elokuvassa.

Lähteet

Aiheesta muualla 
 
Kiinalaiset näyttelijät
Vuonna 1907 syntyneet
Vuonna 1989 kuolleet
Google Pay Send

Google Pay Send, aiemmin nimellä Google Wallet, oli Googlen kehittämä mobiilimaksamispalvelu.

Historia 

Google Wallet julkaistiin 26. toukokuuta 2011. Sitä voi käyttää maksamiseen joillakin internetsivuilla, tietyissä Android- ja iOS-sovelluksissa ja monissa Googlen palveluissa. Mobiilisovelluksia voi käyttää rahan lähettämiseen ja NFC-maksamiseen Yhdysvalloissa. Google Wallet -saldoon lisätään rahaa luotto-, maksu -tai lahjakortilla.

Vuonna 2018 Android Payn ja Google Walletin ominaisuudet yhdistettiin Google Pay -palveluksi. Google Wallet -sovellus brändättiin uudelleen nimelle Google Pay Send. 9to5Googlen toimittaja Abner Li kuvaili Google Pay Sendiä välivaiheeksi siihen asti, kunnes Google Pay saa kaikki Google Walletin ominaisuudet. Erillinen Google Pay Send oli heinäkuussa 2019 käytössä vain Yhdysvalloissa ja Yhdistyneessä kuningaskunnassa.

Lähteet

Aiheesta muualla 
 Verkkosivut 
 How Apple Pay and Google Wallet actually work 

Google
Mobiilimaksusovellukset
Android-sovellukset
iOS-sovellukset
Bille-luokka

Bille-luokka oli Tanskan laivaston kuuden 1946-1948 vesillelasketun torpedoveneen muodostama alusluokka.

Suunnittelu 
Alusluokan suunnittelu alkoi jo vuonna 1942 ja sen piirustukset ja tarvittavat materiaalit olivat valmiina Euroopan sotatoimien loppuessa vuonna 1945. Luokan alukset luokiteltiin partioveneiksi 1952, jolloin niiden runkonumerot vaihdettiin P570-575. Ne modernisoitiin 1953-1955, jolloin torpedoputket korvattiin sukellusveneentorjunta-aseilla.

Alukset

Lähteet

Viitteet
Sipoon suomalainen seurakunta

Sipoon suomalainen seurakunta on Suomen evankelisluterilaiseen kirkkoon kuuluva seurakunta Sipoossa. Se on osa seurakuntayhtymää, johon kuuluu kaksi seurakuntaa: Sipoon suomalainen seurakunta ja Sibbo svenska församling. Sipoon suomalainen seurakunta on perustettu 1. tammikuuta 1965, jolloin kaksikielinen Sipoon seurakunta jaettiin suomen- ja ruotsinkielisiin seurakuntiin. Sipoon suomalainen seurakunta kuuluu Helsingin hiippakuntaan ja Porvoon rovastikuntaan. Vuoden 2009 alussa Helsinkiin liitetyllä Östersundomin liitosalueella asuneet Sipoon suomalaisen seurakunnan jäsenet siirtyivät Mellunkylän seurakunnan (heinäkuusta 2009 Helsingin Mikaelin seurakunnan) jäseniksi ja Sibbo svenska församlingin jäsenet Matteus församlingin jäseniksi.

Kirkot ja toimitilat 
Seurakunnan pääkirkko on vuonna 1885 valmistunut Sipoon kirkko, joka on Theodor Deckerin suunnittelema. Seurakunnan käytössä ovat myös Sipoon vanha kirkko ja Valon kappeli, Kirkonkylän seurakuntatalo, Söderkullan kirkko sekä Pappila. Kirkkoherranvirasto sijaitsee seurakuntatalon yhteydessä olevassa virastotalossa.

Jumalanpalvelukset 
Sipoon kirkossa messua vietetään pääsääntöisesti sunnuntaisin ja muina kirkkopyhinä klo 10. Kesäaikaan messu pidetään Vanhassa kirkossa. Söderkullan seurakuntakeskuksessa messu järjestetään noin kerran kuukaudessa.

Lähteet 
Sipoon suomalainen seurakunta
 Sipoon Suomalaisen Seurakunnan matkan varrelta kolmena ensimmäisenä vuosikymmenenä, 1994, Sipoon suomalainen seurakunta.

Aiheesta muualla 
Sipoon suomalainen seurakunta

Helsingin evankelis-luterilaisen hiippakunnan seurakunnat
Sipoo
Zaida Hämäläinen

Zaida Hämäläinen (s. 31. maaliskuuta 1974 Sulkava) on suomalainen  malli ja näyttelijä. Hänet tunnetaan muun muassa roolistaan Halosen rakkaana Aku Louhimiehen ohjaamassa 8-pallo-elokuvassa.

Filmografia

Lähteet 

 
 

Suomalaiset näyttelijät
Suomalaiset mallit
Vuonna 1974 syntyneet
Elävät henkilöt
Extreme folk

Extreme folk on yksi folkmusiikin tyylilajeista. Tyylilajiin kuuluu folkmusiikille tyypillinen melodisuus, akustiset tai kansanperinteestä tunnetut soittimet, sekä erilaisten kansanperinteiden inspiroima harmonisuus, rytmi ja tunnelma. Lisäksi extreme folkille on luonteenomaista musiikin äärimmäisyys. Kappaleissa on usein korkea tai äärimmäisen korkea tempo, kappalerakenne voi olla progressiivinen, yllätyksellinen ja outo, musiikissa voi olla aggressiivisia tai punk- ja hevimusiikille tyypillisiä piirteitä, tai musiikkiin on lisätty folkille epätyypillisiä soittimia ja soundeja. 
Extreme folk usein myös lainaa vaikutteita useista eri genreistä, ja on usein gernejen äärirajoja koettelevaa. Tyypillisiä extreme folkin saamia vaikutteita ovat ska-, reggae-, balkan-, klezmer-, lähi-idän-, jazz-, punk- ja metallimusiikki. Myös psykedeelinen, elektroninen tai rapmusiikki on usein edustettuna extreme folkissa. 

Koska extreme folk kuvastaa hyvin monenlaista äärimmäistä folkmusiikkia, ei se ole tarkasti määriteltävissä tiettyihin yhtyeisiin. Suomessa extreme folkiksi voisi luonnehtia folk-jazz-punk-yhtyeen Alamaailman vasarat, sekä ska-rap-balkan-yhtyeen St. Rasta, joka on ilmoittanut virallisesti olevansa extreme folk -musiikkia. St. Rasta tosin käytti nimitystä kuvaamaan musiikin lisäksi yhtyeen jäsenten olemusta ja luonnetta.

Folkmusiikin alkuperäisyyttä korostava ja promotoiva organisaatio XFS Music määrittelee extreme folkin "tavallisen, yleisen ja odotetun ylittämiseksi", mutta tarkoittaa tällä alkuperäisen folkmusiikin ihannointia ja on siksi eroteltava genrenimityksestä extreme folk.

Extreme folkia ei sovi sekoittaa metallimusiikin genreen extreme folk metal.

Lähteet 
 http://www.xfsmusic.org/#!about_us/c14e3

Folkmusiikki
Adoptoidut

Adoptoidut on Nelosella 5. helmikuuta 2015 alkanut tositelevisiosarja. Ohjelmassa kerrotaan kahdeksan Suomessa adoptoidun henkilön tarinan, kuinka he saivat tietää adoptiosta ja kuinka he ovat etsineet biologisia sukulaisiaan. Ohjelmaa juontaa Lorenz Backman.

Ohjelma on kuvattu vuoden 2014 kesän ja syksyn aikana.

Katsojaluvut

Lähteet 

Suomalaiset tositelevisiosarjat
2010-luvun televisiosarjat
Xiongnut

Xiongnut oli nomadikansa, joka asui Pohjois-Kiinassa Ilin tasangoilta Mongolian maanviljelysalueille saakka ulottuvalla alueella. He asuivat pohjoisessa Kiinassa ainakin Qin- ja Han-dynastioiden aikana 221 eaa. – 220 jaa. Joidenkin tietojen mukaan heitä oli siellä vielä 300–430 jaa., jolloin Pohjois-Kiinassa hallitsivat barbaarikansat. 

Xiongnut sotivat naapurikansojen, kuten Dingling- ja Yuezhi-heimon, kanssa. He hyökkäsivät myös Shaanxin alueelle.

Xiongnuilla oli valtakunta, jonka ensimmäinen johtaja oli Touman (noin 220–209 eaa.). Toinen merkittävä hallitsija oli nimeltään Modu (noin 209–174 eaa.).

Samoihin aikoihin Keltaisenjoen seudulla oli Ordoksen kulttuuri.

Jotkut tutkijat ovat 1700-luvulta asti esittäneet, että Eurooppaan 300-luvulla tyhjästä ilmestyneet hunnit olivat xiongnuja. Nykytutkijat eivät kuitenkaan pidä tätä teoriaa uskottavana todisteiden puutteen vuoksi.

Kieli 
Xiongnujen joukossa oli useita kansoja ja kieliä, mutta mahdollisesti varsinainen xiongnujen kieli on ollut jenisiläissukuinen kieli. Esimerkkejä samanlaisuuksista on xiongun sana "sakdak" 'kenkä' ja ketin sana "saagdi" 'kenkä', sekä xiongun "kʷala" 'poika', arinin kielen "bikjal" 'poika' ja ketin "qalek" 'lapsenlapsi'. Kieli on ollut todennäköisesti läheistä sukua pumpokolille.

Lähteet

Aiheesta muualla 

 Barbarians. Spooskrus.tripod.com
 Mongolia. Country studies

Kiinan historia
Kárpathos (kaupunki)

Kárpathos () eli Pigádia (Πηγάδια) tai Chóra (Χώρα) on Kreikan kaupunki sekä samanniminen Kárpathoksen kunnan kunnallisyksikkö (Δημοτική Ενότητα Καρπάθου, Dimotikí Enótita Karpáthou) ja entinen itsenäinen kunta. Se sijaitsee Kárpathoksen saarella, Kárpathoksen alueyksikössä Etelä-Egean saarten alueella. Koko kunnallisyksikön väkiluku on 5 670 ja varsinaisen Kárpathoksen kaupungin väkiluku 2 707 (vuonna 2011). Kaupunki on Kárpathoksen saaren pääkaupunki ja Kárpathoksen kunnan kuntakeskus.

Kárpathoksen kaupunki sijaitsee Kárpathoksen saaren kaakkoisosassa sen itärannikolla luonnonsatamalahden ympärillä. Kunnallisyksikkö käsittää saaren koko eteläosan. Antiikin aikana kaupungin paikalla sijaitsi Potidaionin eli Poseidionin kaupunki, joka oli Karpathoksen poliksen satama. Satamalahden laidalla on antiikin aikaisen kaupungin akropolis eli linnavuori. Muihin nähtävyyksiin lukeutuvat muun muassa Pyhän Fotinen (Agía Foteiní) varhaiskristillisen basilikan rauniot ja arkeologinen museo. Kaupungin lähellä sijaitsee myös Poseidonin luolaksi kutsuttu antiikin aikainen kulttipaikka. Kárpathoksen lentoasema sijaitsee noin 15 kilometriä kaupungista lounaaseen.

Kárpathos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Kárpathoksen kunnaksi yhdessä saaren pohjoisosan käsittävän Ólympoksen kanssa, jolloin se muuttui uuden kunnan kunnallisyksiköksi.

Kunnallisyksikön osat 

Kárpathoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

Etelä-Egean saarten entiset kunnat
Etelä-Egean saarten kaupungit
Kárpathos
Keijunkukat

Keijunkukat (Heuchera) on kasvisuku, joka kuuluu rikkokasvien heimoon. Monia suvun lajeja viljellään perennana. Keijunkukat voivat risteytyä tiarellojen (Tiarella) kanssa ja myös risteymäsuvun haltiankukkien (× Heucherella) lajeja käytetään perennoina.

Lajeja 
 Heuchera americana – amerikankeijunkukka
 Heuchera cylindrica – tähkäkeijunkukka
 Heuchera micrantha – harsokeijunkukka
 Heuchera pulchella – sulokeijunkukka
 Heuchera sanguinea – korallikeijunkukka
 Heuchera glabra – kiiltokeijunkukka
 Heuchera villosa – nukkakeijunkukka

Lähteet

Aiheesta muualla 
 Finto: Kassu – Kasvien suomenkieliset nimet: Heuchera
 Suomen Lajitietokeskus: Keijunkukat – Heuchera

Rikkokasvit
Käenkukat

Käenkukat (Lychnis) on kasvisuku, joka kuuluu kohokkikasvien heimoon. Suku yhdistetään mahdollisesti kohokkeihin (Silene).

Useita käenkukkien lajeja viljellään perennana. Yksi käenkukkalaji, niittykäenkukka kasvaa luonnonvaraisena Suomessa. Myös tervakot (Viscaria), mäkitervakko (Viscaria vulgaris tai Lychnis viscaria) ja pikkutervakko (Viscaria alpina tai Lychnis alpina), sijoitetaan joskus käenkukkien sukuun.

Lajeja 
 palavarakkaus (Lychnis chalcedonica)
 tulinenrakkaus (Lychnis cognata)
 harmaakäenkukka (Lychnis coronaria)
 niittykäenkukka eli käenkukka (Lychnis flos-cuculi)
 jupiterinkukka (Lychnis flos-jovis)

Risteymiä:
 leimurakkaus (Lychnis × arkwrightii) (palavanrakkauden ja hehkuvanrakkauden risteymä)
 hehkuvarakkaus (Lychnis × haageana)

Lähteet

Aiheesta muualla 
 Suomen Lajitietokeskus: Käenkukat – Lychnis
 Kassu – Kasvien suomenkieliset nimet: Lychnis

Kohokkikasvit
Tiarellat

Tiarellat eli pitsimyssyt (Tiarella) on kasvisuku, joka kuuluu rikkokasvien heimoon. Useita suvun lajeja viljellään perennana. Tiarellat voivat risteytyä keijunkukkien (Heuchera) kanssa ja myös risteymäsuvun haltiankukkien (× Heucherella) lajeja käytetään perennoina.

Lajeja 
 Tiarella cordifolia – rönsytiarella
 Tiarella polyphylla – idäntiarella
 Tiarella trifoliata – pikkutiarella
 Tiarella wherryi – tupastiarella

Lähteet

Aiheesta muualla 
 Suomen Lajitietokeskus: Tiarellat – Tiarella

Rikkokasvit
Ruusuruohot

Ruusuruohot (Knautia) on kasvisuku, joka kuuluu kuusamakasvien (Caprifoliaceae) heimoon. Aiemmin se luokiteltiin kuuluvaksi purtojuurikasvien (Dipsacaceae) heimoon, mutta tuo heimo on sittemmin yhdistetty kuusamakasveihin. Ruusuruohojen sukuun kuuluu ainakin noin 50 lajia, joiden lisäksi sukuun on kuvattu lähes 150 muutakin lajia, mutta niiden taksonominen status on toistaiseksi epävarma.

Suvun lajeista ketoruusuruohoa ja etelänruusuruohoa viljellään perennana. Ketoruusuruoho kasvaa Suomessa myös luonnonvaraisena ja se on Suomessa ainut luonnonvarainen ruusuruoholaji.

Ruusuruohot muistuttavat ulkonäöltään piirtotörmäkukkia (Scabiosa).

Lajeja 
 Knautia arvensis – ketoruusuruoho eli ruusuruoho
 Knautia dinarica
 Knautia dipsacifolia – metsäruusuruoho
 Knautia drymeia
 Knautia illyrica
 Knautia integrifolia
 Knautia kitaibelii
 Knautia macedonica – etelänruusuruoho
 Knautia orientalis
 Knautia tatarica

Lähteet

Aiheesta muualla 
 Laji.fi: Ruusuruohot (Knautia)
 Den virtuella floran: Åkerväddar (Knautia)
Vuonankaalit

Vuonankaalit (Valerianella) on kasvisuku, joka kuuluu kuusamakasvien heimoon, aiemmin virmajuurikasveihin. Lajeista rantavuonankaali (vuonankaali eli mache) on tunnettu ja paljon viljelty salaattivihannes. Rantavuonankaali kasvaa luonnonvaraisena merenrantakasvina Suomessa Ahvenanmaalla sekä lounaisrannikolla ja on silmälläpidettävä kasvilaji.

Lajeja 
 Valerianella carinata – talkavuonankaali
 Valerianella coronata – kruunuvuonankaali
 Valerianella dentata – rikkavuonankaali
 Valerianella discoidea – kiekkovuonankaali
 Valerianella eriocarpa – italianvuonankaali
 Valerianella locusta – rantavuonankaali eli vuonankaali eli syötävä vuonankaali
 Valerianella locusta var. oleracea – salaattivuonankaali
 Valerianella muricata – nyppyvuonankaali
 Valerianella rimosa – uurrevuonankaali

Lähteet

Aiheesta muualla 
 Finto: Kassu – Kasvien suomenkieliset nimet: Valerianella
 Suomen Lajitietokeskus: Vuonankaalit – Valerianella
Mirkka Kallio

Mirkka Kallio on suomalainen musiikkivideo- ja elokuvaohjaaja sekä käsikirjoittaja. Hän on opiskellut elokuvaohjausta  Taideteollisessa korkeakoulussa.

Tuotanto

Musiikkivideot 
 Safe (2010) tuotanto, ohjaus (kappaleen esittäjä Dinosauruxia)
 Nuoruus (2012) tuotanto, ohjaus, leikkaus, näyttelijä (kappaleen esittäjä Olavi Uusivirta)
 Lentoon lähdit (2013) (promomusiikkivideo) ohjaus, leikkaus KOM-teatteri
 Ollaanko tämä kesä näin? (2014) tuotanto, ohjaus, leikkaus (kappaleen esittäjä Olavi Uusivirta) 
 Midnight (2014) leikkaus (kappaleen esittäjä Kap Kap)
 Rakastajat (2015) tuotanto, ohjaus, leikkaus yhdessä Arttu Kokkosen kanssa (kappaleen esittäjä Olavi Uusivirta) 
 Hän laulaa kuin kuolisi huomenna (2015) tuotanto, ohjaus, leikkaus (kappaleen esittäjä Olavi Uusivirta) 
 Nostalgiaa (2015) tuotanto, ohjaus, leikkaus (kappaleen esittäjä Anssi Kela)
 Arvottomat (2016) tuotanto, ohjaus yhdessä Sini Konosen kanssa (kappaleen esittäjä Itä-Hollola Installaatio)
 Ujot moit (2016) tuotanto, ohjaus yhdessä Sini Konosen kanssa (kappaleen esittäjä Tero-Petri & Korvaamattomat)
 Omaa aikaa (2017) tuotanto, ohjaus yhdessä Sini Konosen kanssa (kappaleen esittäjä Tero-Petri & Korvaamattomat)
 Kesäyön uni (2018) tuotanto, ohjaus, leikkaus (kappaleen esittäjä Olavi Uusivirta)

Lyhytelokuvat 
 Verna (2011) ohjaus (Taideteollinen Korkeakoulu)
 Her Room (2013) ohjaus, käsikirjoitus (Taideteollinen Korkeakoulu)
 Nollatila (2013) (tanssielokuva) ohjaus, käsikirjoitus, lavastus, tuotanto yhteistyössä Miki Brunoun kanssa  (Taideteollinen Korkeakoulu)
 SOFFOCAMENTO (2017) (kauhutanssielokuva) tuotanto, ohjaus, käsikirjoitus, leikkaus, lavastus, pukusuunnittelu

Elokuva- ja ääni-installaatiot 
 Huvipuisto Helsinki (2013) kuvaus, ohjaus, tuotanto, käsikirjoitus, äänsuunnittelu yhteystyössä Meri Tikkalan kanssa (Virka-galleria)

Kuunnelmat 
 Juoksija (2015) ohjaus, käsikirjoitus yhdessä Joona Kivirintan kanssa (Yleisradio)
 Lumihiutaleita (2017) ohjaus, käsikirjoitus yhdessä Anna Bergin kanssa (Yleisradio)
 Baby bye, baby go away (2019) ohjaus (Yleisradio)
 Noidankierto (2021) ohjaus (Yleisradio)
 Hirviön unet (2021) ohjaus (Yleisradio)

Lähteet 

Suomalaiset elokuvaohjaajat
Vuonna 1981 syntyneet
Elävät henkilöt
Suomalaiset käsikirjoittajat
ALLVAR

ALLVAR-palkinto on Suomen lukijärjestöjen vuosittain jakama palkinto, joka myönnetään erilaisten oppijoiden ja lukivaikeuksisten eteen tehdystä työstä. Palkinnon nimen taustalla ovat tunnetun lukivaikeuksisen Alvar Aallon etunimi ja ruotsin sana allvar (vakavasti otettava).

Palkinnon saajia 
Vuonna 1998 ensimmäisen palkinnon sai Vappu Taipale. 
2009 Kari Moilanen
2010 Seija Haapasalo
2012 Heikki Lyytinen
2013 Leila Pirskanen
2014 Jarkko Hautamäki

Lähteet 

Suomalaiset palkinnot
Miikka Pirinen

Miikka Pirinen (s. 1985) on suomalainen valokuvaaja. Freelancerina työskentelevä Pirinen on tehnyt dokumentaareja, muotokuvia ja kaupallisia toimeksiantoja. Hän kuuluu katukuvaajakollektiiviin Helsinki Street. Hänet on palkittu kolmesti Vuoden lehtikuva -kilpailussa, ja hän on pitänyt näyttelyitä Suomessa ja Ranskassa. Hänet on valittu Magnum-kuvatoimiston ja The Photography Show'n kokoamalle alle 30-vuotiaiden valokuvaajien listalle.

Lähteet 

Suomalaiset valokuvaajat
Vuonna 1985 syntyneet
Elävät henkilöt
Abilene Christian University

Abilene Christian University on Abilenessa Teksasin osavaltiossa Yhdysvalloissa sijaitseva yksityinen yliopisto. Yliopistolla on kristillinen arvopohja. Se on perustettu vuonna 1906. Yliopistossa on 4600 opiskelijaa, jotka tulevat 43 eri valtiosta. Yliopistossa on mahdollista suorittaa kandidaatin tutkinto 71 eri pääaineessa. 

Yliopisto on jäsenenä NCAA:n I-divisioonassa ja osallistuu seuraaviin lajeihin: amerikkalainen jalkapallo, miesten ja naisten koripallo, baseball, miesten golf, naisten lentopallo, naisten jalkapallo, miesten ja naisten tennis ja naisten softball.

Lähteet

Kristilliset oppilaitokset
Texasin yliopistot ja korkeakoulut
Joel Ward (jalkapalloilija)

Joel Edward Philip Ward (s. 29. lokakuuta 1989 Emsworth) on englantilainen jalkapalloilija, joka edustaa Valioliigassa pelaavaa Crystal Palacea. Oikeajalkainen Ward on pelipaikaltaan puolustaja, hän voi pelata laitapuolustajana, keskuspuolustajana ja on pelannut joissakin otteluissa myös keskikentällä.

Seurajoukkueura 
Wardin kasvattajaseura on Portsmouth, jonka tuolloin Valioliigassa pelanneeseen ykkösjoukkueeseen Ward liittyi vuonna 2008. Ilman debyyttiä seuran paidassa Ward siirtyi kaudeksi 2008–2009 lainalle Kakkosliigan AFC Bournemouthiin, jossa hän pelasi kauden aikana 21 peliä ja teki yhden maalin. Valioliigadebyyttinsä Portsmouthin paidassa Ward teki kaudella 2009–2010 Wigan Athleticia vastaan huhtikuussa 2010. Kauden 2009–2010 jälkeen Portsmouth putosi Mestaruussarjaan ja Ward pelasi joukkueessa vielä kahden kauden ajan. Yhteensä hän pelasi Portsmouthin paidassa 89 ottelua ja teki kuusi maalia.

Heinäkuussa 2012 Ward siirtyi Mestaruussarjan Crystal Palaceen, jonka paidassa debyytti tapahtui elokuussa 2012 Watfordia vastaan. Kauden 2012–2013 jälkeen Crystal Palace nousi Valioliigaan. Kaudella 2013–2014 Ward oli avainpelaaja pelaten 36 ottelua Crystal Palacen säilyessä sarjassa. Kaudella 2014–2015 Ward pelasi yhtä lukuun ottamatta joukkueen jokaisen valioliigapelin alusta loppuun ja teki yhden maalin. Seuraavalla kaudella hänelle kertyi 30 ottelua, joissa hän teki kaksi maalia. Kaudella 2016–2017 Ward pelasi joukkueensa kaikki valioliigaottelut ja yhden ottelun loppuhetkiä lukuun ottamatta täydet minuutit. Seuraavina kausina peliaika jäi vähemmäksi mutta kaudella 2019–2020 hän pelasi 11 ensimmäistä valioliigaottelua alusta loppuun. Kauden keskeytymiseen mennessä hän oli pelannut 20 liigaottelua.

Lähteet 

Englantilaiset jalkapalloilijat
Vuonna 1989 syntyneet
Elävät henkilöt
Jelizaveta Tuktamyševa

Jelizaveta Sergejevna Tuktamyševa (; s. 17. joulukuuta 1996 Glazov) on venäläinen taitoluistelija. Hän on vuoden 2015 maailman- ja Euroopan-mestari sekä kauden 2014–2015 Grand Prix Finalin voittaja.

Tuktamyševa saavutti nuorten tasolla kultaa nuorten olympialaisista vuodelta 2012 ja nuorten MM-hopeaa edellisvuodelta. Vuonna 2013 hän saavutti aikuisten EM-pronssia Zagrebin EM-kilpailuiden yksinluistelusta. Kaudella 2014–2015 hän voitti Grand Prix Finalin ja saavutti kultaa yksinluistelusta myös EM-kilpailuista Tukholmasta.

Tuktamyševan ennätyspisteet ovat 210,40, jotka hän luisteli EM-kultaan päättyneessä Tukholman kilpailussa. Hänen valmentajanaan toimii Aleksei Mišin.

Lähteet

Aiheesta muualla 

Venäläiset taitoluistelijat
Vuonna 1996 syntyneet
Elävät henkilöt